અખાડિયન વિભાકરનો હાથ ઊંચો થયો. પેલો કંઈ સમજે-વિચારે એ અગાઉ વીજળીવેગે વિભાકરે એના ગાલ ઉપર એટલા જોરથી તમાચો માર્યો કે અવાજ ખુલ્લા ચોકમાં પડઘાયો. અણધાર્યા જોરદાર પ્રવાગથી એ ગંજેરી લથડીને નીચે પડ્યો. એના લાંબા વાળ પકડીને વિભાકરે એને ઊભો કર્યો. ‘અમારે અસ્થિવિસર્જન માટે આવવું પડશે કે નહીં એ તો ઈશ્વર જાણે-પણ હવે એક શબ્દ પણ વધારે બોલીશ તો તારે તારાં અસ્થિ રિપેર કરાવવા હાડવૈદ પાસે જવું પડશે સમજણ પડી?’